**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 19.07.2022 ora 08.00 – 20.07.2022, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 20.07.2022, ora 08.00**

**RÂURI:**

Debitele au fost în general relativ staționare.

Debitele medii zilnice se situează la valori sub mediile multianuale lunare, cu coeficienţi moduli cuprinşi între 30-60%, mai mici (sub 30%) pe râurile din bazinele hidrografice: Iza, Tur, Someş, Crasna, Barcău, Crișuri, Arieș, Mureș, Timiș, Moravița, Caraş, Nera, Cerna, Amaradia, Olt, Siret (exceptând cursurile superioare ale Trotuşului şi Buzăului şi cursul superior şi mijlociu al Bistriţei), Prut, bazinul superior al Vedei, pe unii afluenţi ai Argeşului superior şi mijlociu şi pe unele râuri din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general relativ staționare.**

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNARE:**

**Debitul la intrarea în țară (secțiunea Baziaș) în intervalul 19.07.2022 – 20.07.2022 a fost în scădere, având valoarea de 2300 m3/s,** sub media multianuală a lunii **iulie (5350 m3/s).**

În aval de Porțile de Fier debitele au fost în scădere.

**Debitul la intrarea în țară (secțiunea Baziaș) va fi în scădere (2200 m3/s).**

În aval de Porțile de Fier debitele vor fi în scădere.

**2.** **Situaţia meteorologică în intervalul 19.07.2022, ora 08.00 – 20.07.2022, ora 08.00**

**În ţara,** vremea a fost predominant frumoasă, dar a devenit local călduroasă, în special în vest şi sud-vest. Cerul a fost variabil la senin, cu unele înnorări după-amiaza la munte şi în regiunile nord-estice. Izolat, în zona Carpaţilor Orientali, au fost ploi slabe, de scurtă durată. Vântul a suflat slab și moderat. Temperaturile maxime s-au încadrat între 25 de grade la Mangalia și 33 de grade la Holod, Arad, Sânnicolau Mare, Jimbolia, Timişoara, Moldova Nouă, Băile Herculane şi Calafat, iar la ora 06 valorile termice erau cuprinse între 8 grade la Întorsura Buzăului, Miercurea Ciuc și Toplița și 23 de grade la Șiria.

**La Bucureşti,** vremea s-a menţinut frumoasă, dar a devenit călduroasă. Cerul a fost mai mult senin, iar vântul a suflat în general slab.

Temperatura maximă a fost de 31 de grade la Afumați și Băneasa și 32 de grade la Filaret, iar la ora 06 se înregistrau 12 grade la staţia meteo Băneasa, 15 grade la Afumați și 16 grade la Filaret.

**3. Prognoza meteorologică în intervalul 20.07.2022, ora 08.00 – 21.07.2022, ora 08.00**

**În ţara,** vremea va fi călduroasă, local caniculară în vest și în sud-vest, iar disconfortul termic va fi în creștere. Cerul va fi variabil, cu înnorări trecătoare după-amiaza în regiunile estice și în zona de munte. Vântul va sufla slab și moderat.

Temperaturile maxime se vor încadra, în general, între 30 și 36 de grade, iar cele minime între 12 şi 22 de grade, mai scăzute în depresiunile Carpaților Orientali spre 7 grade.

**La Bucureşti,** vremea va fi călduroasă. Cerul va fi variabil, mai mult senin dimineața și noaptea. Vântul va sufla slab până la moderat. Temperatura maximă va fi de 33...34 de grade, iar cea minimă de 18...19 grade, mai scăzută în zona periurbană spre 16 grade.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

**Administraţia Bazinală de Apă Someş Tisa** revine cu informaţii în legatură cu un accident rutier din data de 18.07.2022, pe centura Vâlcele-Apahida, î urma căruia o cisternă cu motorină s-a răsturnat, iar o cantitate de cca.7000 l motorină s-a scurs în rigola stradală şi o parte a fost antrenată spre terenurile limitrofe, aparţinând localităţii Gheorgheni, precizând că personalul de specialitate din cadrul SGA Cluj este la faţa locului şi intervine cu materiale absobante specifice intervenţiei pentru absorbţia produselor petroliere.

Au fost prelevate probe de apă din zona afectată care vor fi supuse analizei în cadrul laboratorului LRCA Cluj pentru stabilirea unor potenţiale modificări calitative locale ale apei freatice.

Fenomenul este monitorizat în continuare.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administratia Bazinala de Apă Prut-Bârlad***

Județul Vaslui:

* Se mențin prevederile din „Planul de restricții și folosire a apei în perioade deficitare”, treapta a III-a pentru S.C. AQUAVAS S.A. VASLUI – Sucursala Vaslui, din acumularea Solești (râul Vasluieț).

Judetul Iași

* Se mențin prevederile din „Planul de restricții și folosire a apei în perioade deficitare”, treapta a III-a pentru: S.C. PISCICOLA S.RL. Iasi, S.C. Noralex S.A. Iasi, S.C. CC & PES S.R.L. Iasi, prin reducerea debitelor la sursă (r.Miletin – ac.Hălceni) și SC MIHPES SRL Iaşi prin reducerea debitelor la sursa r. Valea Oii – ac. Sârca.

***Administratia Bazinala de Apă* Jiu**

* Începând cu data de 17.05.2022 a fost oprită alimentarea cu apă a conductei de aducțiune Priza Câmpu lui Neag (Buta)- Baraj Valea de Pești pentru efectuarea lucrărilor de înlocuire a acesteia.

***Administratia Bazinala de Apă* Buzău**

* Se mentine faza de atentionare/ avertizare conform prevederilor Planului de restrictii si folosire a apelor in perioadeledeficitare pentru B.H. Dunare 2021-2025, instituita de A.B.A. Buzau Ialomita in data de 7.07.2022. Prezentaconstituie faza de atentionare care nu implica aplicare de restrictii la folosintele consumatoare de apa.Pana in prezent nu a fost necesara punerea in aplicare a “Planului de restrictii si folosirea a apei in perioadedeficitare – bh Ialomita, bh Buzau, bh Calmatui.

***Administratia Bazinala de Apă* Dobrogea-Litoral**

* Având în vedere atingerea pe sectorul Chiciu (km 375)- Izvoarele (km 345)- Cernavodă (km 298)-Hârşova (km 238) a nivelului, respectiv a debitului Fluviului Dunărea corespunzătoare fazei de atenţionare/ avertizare conform prevederilor planului de restricţii și folosirea a apelor în perioadele deficitare pentru BH Dunăre 2021- 2025, va fi instituită **faza de atenționare/avertizare** de către **A.B.A. Buzău-Ialomița, A.B.A. Prut și S.G.A. Tulcea** pentru folosințele se alimentează cu apă din fluviul Dunărea, de **la Chiciu (km 375) -Isaccea– Tulcea- braț Chilia- bra**ț **Sulina.**

***Administratia Bazinala de Apă* Ialomiţa-Buzău**

* Se menţine faza de atenţionare/ avertizare conform prevederilor Planului de restricţii și folosire a apelor în perioadele deficitare pentru B.H. Dunare 2021-2025, instituită de A.B.A. Buzău-Ialomiţa în data de 07.07.2022. Prezenta constituie faza de atenţionare care nu implică aplicare de restricţii la folosinţele consumatoare de apă. Până în prezent nu a fost necesară punerea în aplicare a “Planului de restricţii și folosire a a apei în perioade deficitare – bh Ialomiţa, bh Buzău, bh Călmăţui”.

**Direcția Comunicare**